30.5.2024 Turku

 **RIPARISI HEN3 LEIRIKIRJE**

**Rippikoululeiri häämöttää… Tähän on koottu kaikki tärkeimmät asiat koskien juuri sinun leirijaksoasi. Lisäksi löytyy tietoa konfirmaatiosta.**

**Leiriaika ja -paikka:** **27.6.-4.7.2024 Kunstenniemen leirikeskus, Naantali (Rymättylä).** Olemme Kunstenpää-nimisessä majoitusrakennuksessa (5-6 hengen huoneet, vessat ja suihku käytävällä. Erillinen saunarakennus pihapiirissä.). Lisätietoja leirikeskuksesta saa www.kunstenniemi.fi

**Leirin aloitus ja lopetus: Leiri alkaa torstaina 27.6. klo 16, jolloin lähdemme Henrikinkirkolta (Peltolantie 2) yhteiskuljetuksella kohti leirikeskusta. Leirimme päättyy torstaina 4.7. n. klo 14 konfirmaatioharjoituksen jälkeen Henrikinkirkolle.**

**Leiriohjelmasta:** Rippikoulun leiriosuus on usein hauska & mukava kokemus ja se on osa seurakunnan järjestämää kasteopetusta. Päivät alkavat herätyksellä klo 8 ja hiljaisuus tulee viimeistään klo 23. Päivät koostuvat erilaisista aktiviteeteista niin sisällä kuin ulkona sekä ruokailuista. Opettelemme yhdessä myös rauhoittumista ja hiljentymistä muun muassa yhteisten jumalanpalvelusten ja hartaushetkien avulla. Lisäksi joinakin päivinä on mahdollisuus saunoa. Leirillämme ei ole vierailupäivää eivätkä yksittäisetkään vierailut ole mahdollisia tiiviin ohjelman takia. Päivitämme leiriltä instastorya. Jos haluat nähdä mitä viikon aikana tapahtuu, niin käy seuraamassa instagram-tiliä *henrikinseurakunnannuoret*

On myös erittäin tärkeää saada nukuttua öisin, jotta jaksaa koko viikon. Leirillämme on yövalvoja, jonka tehtävänä on valvoa hiljaisuutta. **Jos kuitenkaan leirikeskuksessa nukkuminen ei nuorelta onnistu ja toisten yörauha häiriintyy, voidaan tarpeen mukaan toimia näin: rippikoululainen yöpyy kotona ja huoltaja kuljettaa nuoren päivittäin leirikeskukseen.**

**Mukaasi leirille tarvitset seuraavat asiat:**

* penaali tarvikkeineen (kynä, kumi, teroitin...). Raamatun saat lahjana seurakunnalta.
* alus- ja pussilakana + tyynyliina (huom! makuupussia ei voi ottaa mukaan)
* pyyhe ja uima-asu
* yöasu
* peseytymisvälineet (shampoo, saippua, hammasharja ja -tahna, deodorantti (ei aerosoli)…)
* riittävästi vaihtovaatteita (olemme paljon myös ulkona. Huomioi, että kesällä saattaa olla

 myös kylmä). Tarpeeksi sukkia, alusvaatteita ja t-paitoja/toppeja.

* lenkkarit tms. ulkokengät
* päähine (lippis, huivi tms.)
* villasukat tai sisätossut
* juomapullo
* aurinkorasva, hyttysmyrkky (ei aerosoli)
* henkilökohtaiset lääkkeet
* KELA-kortti (jos leirillä tapahtuu joku tapaturma, jonka vuoksi joudumme käymään

 terveyskeskuksessa, kortti nopeuttaa asioimista. Ensisijaisesti on huoltajan tai muun

 yhteyshenkilön tehtävä kuljettaa lapsi hoidettavaksi, jos tarve vaati.

 Leirillä on saatavilla ensiaputarvikkeet.).

* muuta välttämätöntä mitä luulet tarvitsevasi (esim. kännykän laturi, korvatulpat, joku soitin, virveli…). Päivittäisiä ruokailuja on viisi, joten jos otat mukaan omia eväitä (karkkia tms.), niin muista kohtuus. Leirikeskuksessa ei ole kioskia.
* reipasta ja iloista leirimieltä

**Jätä kotiin**:

* päihteet ja huumausaineet
* tupakkatuotteet ja nuuska (myös sähkötupakka)
* ulkoiset kaiuttimet
* iPad/tabletti
* (kannettava) tietokone
* energiajuomat tms.
* kofeiinitabletit
* tulentekovälineet
* teräaseet

Älä ota leirille mitään sellaisia arvoesineitä tms., joiden katoamista pelkäät. Jokainen on vastuussa omista tavaroistaan. Rippikoululaiset ovat vakuutettuja seurakunnan puolesta vain tapaturmavakuutuksella. Jätä kotiin myös kaikki sellainen, joka on turhaa tai ei sovi rippileirille. Oman kännykän käyttö on sallittu vain vapaa-ajalla (ei yhteisen ohjelman aikaan (ellei erikseen mainita) eikä yöllä). Jos kännykästä aiheutuu haittaa, se kerätään opiskelu- ja yöajaksi pois leirin työntekijöiden haltuun.

**Konfirmaatio:** **Konfirmaatiojumalanpalvelus on sunnuntaina 7.7. klo 11 Henrikinkirkossa (Peltolantie 2).** Konfirmaation kesto todistusten jakoineen on n. 1h 30min. **Rippikoululaisen tulee olla kirkossa viim. klo 10.30.** Emme rajoita vieraiden määrää, vaan halutessaan kaikki saavat tulla messuun. Yhtä kummia pyydetään nuoren siunaamiseen mukaan (jos kummi ei pääse, niin siunaamassa voi olla myös joku muu nuorelle läheinen aikuinen. Tarkemmat ohjeet siunaamisesta annetaan kirkossa ennen messua.).

Rippikoululaisista ei oteta erillistä konfirmaatiokuvaa (ryhmittäydymme tilaisuuden jälkeen joko ulos tai sisälle (riippuen säästä), jolloin jokainen voi halutessaan ottaa kuvia omalla kamerallaan). Valokuvia voi ottaa kirkossa omalta paikaltaan.

Halutessanne voitte pyytää seurakuntaa (=työntekijät ja isoset) käymään rippijuhlissanne pienen ohjelman kanssa. Vierailua varten tarvitsemme konfirmaatiopäivään mennessä huoltajalta tiedon missä juhlat ovat ja mihin aikoihin noin suurin piirtein voi tulla käymään. Pyrimme mahdollisuuksien mukaan toteuttamaan aikatoiveen. Vierailu on täysin vapaaehtoinen.

Rippikoulun ohjelma- ja turvallisuusvastaavana toimii nuorisotyönohjaaja Lilli Jussila ja toisena työntekijänä seurakuntapastori Antti Hakanpää. Lisäksi leirillä työskentelee kirkon varhaiskasvatuksen sosionomi-opiskelija Jenna Rimpioja, yövalvoja Martta sekä joukko koulutuksen käyneitä leiriavustajia eli isosia.

Jos sinulla on jotain epäselvyyttä, ota rohkeasti yhteyttä! Mukavaa leiriä odottaen ja aurinkoista kesää toivottaen

 **Lilli Antti**

 **Lilli Jussila Antti Hakanpää**

**nuorisotyönohjaaja seurakuntapastori**

**p. 040 3417 380 p. 040 3417 375**

**lilli.jussila@evl.fi** **antti.hakanpaa@evl.fi**